Administrativna podjela Indonezije
Administrativna podjela Indonezije obuhvata sve nivoe administrativne podjele ove azijske države. Indonezija je administrativno podijeljena na 34 provincije koje predstavljaju najviši administrativni nivo. Osim toga, Indonezija se dijeli i na regencije i gradove (drugi nivo podjele), distrikte i poddistrikte (treći nivo podjele) i urbana i ruralna naselja koja predstavljaju četvrti i najnižinivo administrativne podjele. Od donošenja Zakona o lokalnoj samoupravi br. 22 iz 1999. godine, lokalne vlasti iamju veću ulogu u upravljanju oblastima nad kojim imaju nadležnost. Spoljna politika, odbrana (uključujući oružane snage i nacionalnu policiju), pravni sistem i monetarna politika, međutim, ostaju u domenu nacionalne vlade. Od 2005. godine, predstavnici lokalnih vlasti (guverneri, regenti i gradonačelnici) su direktno izabrani na narodnim izborima.